**ДО:**

 ПРОФ. Д-Р РУМЕН МЛАДЕНОВ – РЕКТОР НА

ПЛОВДИВСКИ УНИВЕРСИТЕТ „ПАИСИЙ ХИЛЕНДАРСКИ“

ПРОФ. Д.П.Н. РУМЯНА ТАНКОВА – ЗАМЕСТНИК-РЕКТОР НА ПУ С РЕСОР

СИСТЕМА ЗА НАБЛЮДЕНИЕ, УПРАВЛЕНИЕ И ПОСТОЯНЕН КОНТРОЛ

НА КАЧЕСТВОТО НА ОБУЧЕНИЕТО И НА АКАДЕМИЧНИЯ СЪСТАВ

ДОЦ. Д-Р ДИМИТРИНА КАПИТАНОВА – ПРЕДСЕДАТЕЛ НА

 УНИВЕРСИТЕТСКАТА КОМИСИЯ ПО ВЪТРЕШЕН ОДИТ

 ПРОФ. Д.Ф.Н КОНСТАНТИН КУЦАРОВ –

 ДЕКАН НА ФИЛОЛОГИЧЕСКИ ФАКУЛТЕТ ПРИ

 ПУ „ПАИСИЙ ХИЛЕНДАРСКИ“

**Д О К Л А Д**

**№ 4/31.10.2022 г.**

**за извършен вътрешен одит на**

**филологически ФАКУЛТЕТ при ПУ „Паисий Хилендарски“**

От Комисия от вътрешни одитори в състав:

Председател: доц. д-р Маргарита Русева

Членове: 1. доц. д-р Димитрина Капитанова

 2. доц. д-р Кирил Симитчиев

 3. гл. ас. д-р Жана Колева

На основание чл.32, ал.1, т. 5 от ЗВО и чл. 36, т. 4 от Правилника за устройството и дейността на ПУ „Паисий Хилендарски“ във връзка с чл. 9.2. от Системата за осигуряване и оценка на качеството на университета в изпълнение на план-графика за провеждане на вътрешен одит през 2022 г. на основни звена в ПУ „Паисий Хилендарски“, утвърден от Академичния съвет с Решение №3 от протокол №27/28.02.2022 г., Комисията от вътрешни одитори извърши одит на Филологически факултет (ФФ) на 31.10.2022 г. Одитът се осъществи съгласно приетия план, определен със заповед на ректора №РД-21-438/01.03.2022 г.

1. **ЦЕЛ на ВЪТРЕШНИЯ ОДИТ**

Одитът цели да осъществи проверка на процесите по осигуряването и поддържането на качеството на образователната дейност в магистърските програми от професионално направление 2.1. Филология. Според Решение на Постоянна комисия по хуманитарни науки и изкуства (ПКХНИ) на НАОА от 2020 г. Филологическият факултет на ПУ има право да обучава студенти в посоченото професионално направление по следните програми в ОКС „Магистър“:

***Първо:*** *ОКС „магистър“ след придобито средно образование:*

1. „Славистика“ в редовна форма на обучение (правоприемник на специалност „Славянска филология“, решение на ФС, протокол № 171/26.01.2015 г.).
2. „Балканистика“ в редовна форма на обучение.

***Второ:*** *ОКС „магистър“ след придобита ОКС „бакалавър“/след висше образование/:*

1. „Актуална българистика“ (езиковедски или литературоведски профил).
2. „Актуална русистика“ (езиковедски или литературоведски профил).
3. „Медиевистика и културна история“.
4. „Културноисторическа славистика“.
5. „Езиково осигуряване и културни дейности в туризма“ (със засилено изучаване на руски език / английски език / немски език / френски език / испански език / италиански език / китайски език).
6. „Language and Linguistics“.
7. „Английска филология – лингвистика и превод“.
8. „Английска филология – превод и бизнес комуникация“.
9. „Английски език и управление в бизнеса“, която понастоящем е прекратена.
10. „Превод за европейските институции“ (с два чужди езика).
11. „Превод и интеркултурна комуникация“ (с един чужд език).
12. „Превод и интеркултурна комуникация“ (с два чужди езика).
13. „Приложна лингвистика (испански език)“.
14. „Приложна лингвистика с информационни технологии“ – испански език / немски език / френски език / руски език / италиански език (за специалисти).
15. „Приложна лингвистика с информационни технологии“ – испански език / немски език / френски език / руски език / италиански език (за неспециалисти).
16. „Приложна лингвистика с маркетинг“ – испански език / немски език / френски език / руски език / италиански език (за специалисти).
17. „Приложна лингвистика с маркетинг“ – испански език / немски език / френски език / руски език / италиански език (за неспециалисти).
18. „Приложна лингвистика с бизнес администрация“ – испански език / немски език / френски език / руски език / италиански език (за специалисти).
19. Приложна лингвистика с бизнес администрация“ – испански език / немски език / френски език / руски език / италиански език (за неспециалисти).

 Програмата и датата за провеждане на одитната процедура са съгласувани с деканското ръководство на одитирания факултет. Одитната процедура започна с изпращане на уведомления и предложение за период на провеждане на одита съгласно графика, след което последва потвърждение от Филологическия факултет. При откриването на процедурата бяха дискутирани изискванията за провеждането на одитния ангажимент, неговите цели, обхват и въпросите, свързани с организация за провеждане на отделните срещи. Одитът се проведе по въпросник, съдържащ тридесет и два въпроса (критерии) по отношение на одитираните процеси и/или дейности в звеното. Към всеки от въпросите (критериите) е прегледан достатъчен по обем и съдържание доказателствен материал, съдържащ се в представените документи.

На проведеното заключително заседание на деканското ръководство на одитирания факултет с комисията от одитори (31.10.2022 г.) бяха обсъдени приложените доказателства и направените констатации. Определени и дискутирани бяха представените предложения за подобрения в СУК на структурното звено, обект на одита.

1. **ОБХВАТ НА ВЪТРЕШНИЯ ОДИТ**

Конкретни обекти на наблюдение са посочени в одобрена от Университетската комисия за вътрешен одит стандартизирана програма и обхващат политиката за осигуряване на качеството; разработване и одобряване на учебната документация по специалности; обучение, преподаване и оценяване на студентите; прием, развитие, признаване и сертифициране на студентите; преподавателски състав; учебни ресурси и подпомагане на студентите; управление на информацията; информация за обществеността; текущ мониторинг и периодичен преглед на програмите; циклично външно осигуряване на качеството.

Технологията на процесния одит включва анализ и преценка на степента на съответствие на процесите и дейностите, извършвани във Филологическия факултет на ПУ съобразно вътрешната и външната нормативна база, организационната структура и тяхното регламентиране от СУК.

При оценката на процесите във ФФ е използван функционалният подход. Процесите са оценявани според определяне на степента им на съответствие по отношение на възприетите вътрешни правила в Пловдивския университет. При оценката не е наблюдавано изпълнението на дейностите, за да се оцени риска от фактическото изпълнение на операциите. Оценката на процесите е извършена на основата на регистрация на първична информация за състоянието на проучваните процеси, дейности и звена чрез предварително разработен въпросник за оценка на съответствието и проверки на място от одитния екип.

**3. ИЗПЪЛНЕНИЕ НА ПРЕПОРЪКИТЕ ОТ ПРЕДХОДЕН ОДИТ НА ЗВЕНОТО**

На 17.11.2021 г. в съответствие с годишния график за провеждане на планови вътрешни одити в Пловдивския университет през 2021 г., утвърден с решение №3 на АС по протокол №16/22.02.2021 г., Комисия от вътрешни одитори е посетила Филологическия факултет и след приключване на проверката са открити конкретни зони за подобрение. Формулираните **препоръки** са следните:

1. *Да бъдат отразени документите, с които са утвърдени „Стратегията за развитие на образователната програма“ (2019-2023) и официално публикуваните в сайта на ФФ регламенти („Регламент за прилагане на системата за осигуряване, поддържане и развитие на качеството на обучението във ФФ при ПУ“, „Регламент за участие на студентите и докторантите в НИД на ФФ“, „Регламент за придобиване на ОНС „Доктор“ във ФФ при ПУ).*
2. *В утвърдения „Рамков план за обучение на докторанти“ да се посочи минималният брой кредити, необходим за завършване на докторската програма.*

Ръководството на Филологическия факултет приема направените препоръки при предходния вътрешен одит. В отговор на тези препоръки са предприети адекватни мерки и са взети ефективни за Факултета решения.

***По препоръка 1:*** „*Да бъдат отразени документите, с които са утвърдени „Стратегията за развитие на образователната програма“ (2019-2023) и официално публикуваните в сайта на ФФ регламенти („Регламент за прилагане на системата за осигуряване, поддържане и развитие на качеството на обучението във ФФ при ПУ“, „Регламент за участие на студентите и докторантите в НИД на ФФ“, „Регламент за придобиване на ОНС „Доктор“ във ФФ при ПУ)*“ се установява, че липсата на отразяване е въпрос на технически пропуск, възникнал при прехвърляне на документи от стария на новия сайт на ФФ. Корекцията е направена своевременно, а при проверката на документите на *„Регламент за прилагане на системата за осигуряване, поддържане и развитие на качеството на обучението във ФФ при ПУ“, „Регламент за участие на студентите и докторантите в НИД на ФФ“, „Регламент за придобиване на ОНС „Доктор“ във ФФ при ПУ“* отговорните лица са установили необходимост от тяхната актуализация. В резултат на това ресорните комисии са предприели следните действия:

1. На ФС е предложена актуализация на „Регламент за прилагане на системата за осигуряване, поддържане и развитие на качеството на обучението във ФФ при ПУ“ и „Регламент за участие на студентите и докторантите в НИД на ФФ“.

2. Направено е предложение за отпадане на „Регламент за придобиване на ОНС „Доктор“ във ФФ при ПУ“ поради липса на специфични допълнителни изисквания извън законовите.

***По препоръка 2****:* „*В утвърдения „Рамков план за обучение на докторанти“ да се посочи минималният брой кредити, необходим за завършване на докторската програма*.“

Рамковият план, който е представен на одитната комисия при предходния одит е в проект, който понастоящем не е стигнал до реализация. Ръководството на ФФ счита, че обсъжданията на различни равнища ще доведат до оптимизирането и прилагането му в бъдеще, когато несъмнено ще бъде и изрично разписано кредитното разпределение. За момента при обучението на докторанти във ФФ се прилагат единните нормативни национални и институционални изисквания. Това има пряка връзка и с предложението на ресорните комисии към ФС за отпадане на специален „Регламент за придобиване на ОНС „Доктор“ във ФФ при ПУ“, който само повтаря изискването на ЗРАС и ЗВО.

В заключение настоящата одитната комисия отчита, че първата от двете препоръки при предходния одит на ФФ е изцяло изпълнена, а втората е в процес на изпълнение съгласно единните национални и институционални изисквания. Последното става ясно от представения от ръководството на ФФ доклад за изпълнение на препоръките, както и от прегледа на приложените към него доказателства.

**4. ОБОБЩЕНИ РЕЗУЛТАТИ ОТ НАСТОЯЩИЯ ВЪТРЕШЕН ОДИТ**

***4.1 Организация по управление на качеството и предприети мерки по изпълнение на препоръките по САНК***

При одита на магистърските програми от Професионално направление 2.1. Филология във Филологическия факултет се констатира, че основен приоритет в политиката на одитираното звено е да осигури високо качество в обучението, което е в пряка връзка с целите, мисията и визията за неговото развитие. За постигане на този основен приоритет – ФФ търси синергичен ефект от прилагането на съвкупност от механизми, които чрез обвързаността и взаимодействието си съставляват цялостна Система за управление на качеството (СУК). ФФ изпълнява заложеното в [програмни документи](https://slovo.uni-plovdiv.bg/%D0%BC%D0%B8%D1%81%D0%B8%D1%8F-%D0%B8-%D1%81%D1%82%D1%80%D0%B0%D1%82%D0%B5%D0%B3%D0%B8%D1%8F/), които очертават основните насоки и цели в развитието на Факултета. Те се основават на българските традиции и култура, на ролята и значението на другите езици и култури, като запазва основната платформа на хуманитарната идея в съвременния свят. ФФ се стреми да изгражда висококвалифицирани кадри, които да са адекватен отговор на нарастващите изисквания на трудовия пазар и да работи за издигане на равнището на обществото, като поддържа високи образователни, научни и културни стандарти. В този процес се развива научноизследователска и преподавателска работа с широко културно значение и има активна роля в провеждането на политиката за качествено образование с национално, регионално и международно значение, като:

* използва добрите практики, традиции и постижения на Факултета.
* стимулира развитието на новаторския дух на докторанти и преподаватели.
* привлича и работи с най-добрите преподаватели, учени и администратори.
* осъществява непрекъснати подобрения в учебната и научноизследователската дейност в съответствие с българските и световните стандарти.

Така политиката за осигуряване на качеството поставя една обща рамка за ефективна работа, с цел реализация на максимално високи резултати на всички нива и във всички дейности на ФФ. Стремежът е работата да бъде организирана на принципа на SWOT-анализа (като основна техника от сферата на стратегическото управление) в максимално приложимата степен.

Основни инструменти за оценяване на постиженията в тази насока са самооценката, външната оценка, анализът на резултатите, идентифициране на проблеми и пропуски, както и фиксиране на мерки за тяхното успешно отстраняване.

Важно е да се отбележи, че целият академичен състав на Филологическия факултет е ангажиран с дейностите по осигуряване на качество, като съществена роля в това отношение играят всички факултетни комисии: **Комисия по акредитационни процедури и контрол по качеството на обучение, Комисия по учебна дейност и планове, Комисия по научна работа и проекти, Комисия по международно сътрудничество, Комисия по атестиране на академичния състав, Комисия по етика, Комисия по въпроси, свързани с млади учени и постдокторанти**. За организацията по мероприятията и отчетността на резултатите отговорност носят деканското ръководство на Факултета и Комисията по акредитационни процедури и контрол по качеството на обучение (КАПККО) към ФФ при ПУ „Паисий Хилендарски“.

За постигане на добро качество на образованието на обучаемите работи и Комисията по атестиране на академичния състав на ФФ. Прилагайки стриктно нормативната университетска и факултетна уредба, тя периодично атестира преподавателския състав на Факултета, като по този начин проследява развитието, активността и приноса му в осигуряване на качеството и гарантира високия квалитет на образователния продукт, което е в пряка връзка и с професионалното израстване на преподавателския състав.

В политиката на ФФ за повишаване на качеството на образователния продукт е залегнало разбирането, че научноизследователският и обучителният квалитет на академичния състав са в неразривна връзка. За осъществяване на тази политика ФФ прилага комплекс от механизми:

* Регламентиращи - нормативна уредба; длъжностни характеристики на преподавателите.
* Контролиращи - чрез действащите във Факултета и Университета обвързани комисии - периодично събиране и анализиране на информация за научната и преподавателска дейност на академичния състав; анкети и проучвания сред обучаемите и потребителите на кадри.
* Санкциониращи - атестационни процедури; санкции (Решения) на ФС на ФФ на базата на предложени доклади на Комисията по атестиране.

При последната актуална акредитационна процедура по ПН 2.1. „Филология“ в свое Решение ПКХНИ към НАОА формулира следните препоръки:

1. Да се повиши броят на научните публикации в издания с импакт фактор и импакт ранг.

Срок: Постоянен.

2. Да се осигури подходяща материална база за обучение по симултанен и консекутивен превод.

Срок: до учебната 2022-2023 г.

3. Периодичните издания на Филологическия факултет да бъдат регистрирани в SCOPUS или Web of Science.

Срок: Постоянен.

*Активностите на Филологическия факултет до момента по препоръките могат да се обобщят по следния начин:*

1. При съставяне на протокола на ПКХНИ данните от научните отчети, върху които е направена препоръката, показват, че само 8,6% от публикациите на академичния състав на ФФ са били в издания с импакт фактор и импакт ранг. За сравнение отчетите от следващите две години (2020 г. и 2021 г. ) показват известен ръст (19,87% и 11,32%). Ръководството на Факултета си дава сметка, че това е процес, който изисква постоянни усилия и целенасочени действия, но смята, че е поставено началото на положителна тенденция, която може да се проследи от Научните отчети, представени на одитната комисия като доказателствен материал.

2. Изпълнението на втората препоръка до голяма степен зависи от възможностите за финансиране и предоставяне на материална база от страна на ПУ, както и от обективностите по процедурите във връзка със ЗОП. Ръководството на ФФ прави необходимите проучвания за най-доброто решение на проблема. В тази връзка се работи и по възможността за финансиране през проектна дейност, което да бъде обвързано с научноизследователски продукт по темата.

3. В изпълнение на третата препоръка ФФ работи в две посоки:

- Направени са постъпки за регистриране на съществуващи издания (Славянски диалози, Научни трудове, Verba Iuvenium).

- Сформиран е екип за осъществяване на ново специализирано филологическо издание, списвано специално по критериите и изискванията за регистрация в SCOPUS и Web of Science.

***4.2. Учебна документация***

Обучението на студентите в ОКС „магистър“ в ПН 2.1. се провежда при отчитане на съвременните изисквания за придобиване на образователно-квалификационните степени. Учебната документация във ФФ се актуализира според действащата нормативна уредба и приетите в ПУ правилници и предлага обучение и квалификация, съответстващи на Националната квалификационна рамка за висше образование и квалификационната рамка на Европейското пространство за висше образование.

Одитната комисия се запозна с представената учебна документация на всички магистърски програми от професионално направление 2.1. Филология на ФФ чрез специално създадено за целта споделено виртуално пространство. За всяка специалност от одитираното професионално направление, по които Филологическият факултет провежда обучение в ОКС „магистър“, са налични квалификационни характеристики с формулирани в тях цели на специалността; учебен план с разпределен по всяка дисциплина хорариум за лекции, семинарни и практически занимания и брой кредити по години; учебни програми с тематично съдържание с включена библиографска справка и учебно разписание.

Комисията констатира, че във ФФ са налични квалификационни характеристики за одитираните специалности в професионално направление 2.1. В квалификационните характеристики на одитираните магистърски програми са дефинирани целите, предимствата и спецификите на програмите; структура и организация на учебния процес, обща информация за учебния план; качествата, уменията и компетентностите, които се придобиват в хода на обучение, както и възможностите за реализация. Информация за квалификационните характеристики на различните специалности, както и очакваните компетентности в края на обучението, бъдещите магистри могат да намерят в ежегодния Справочник на кандидат-студента, както и на специализирания сайт на ФФ.

Всички учебни планове за ОКС „магистър“, ПН 2.1. „Филология“ са налични и достъпни както на хартиен носител във Факултета, така и чрез свободен достъп до специализирания сайт на звеното. Одитната комисия установи, че учебните планове за всички специалности от одитираното направление са структурирани съгласно Наредбата за единните държавни изисквания за придобиване на ВО на ОКС „магистър“, като са представени цялостно и по семестри. Комисията счита, че е добре те да бъдат унифицирани чрез единен формат за всички магистърски програми.

Учебните програми по отделните дисциплини в одитираното професионално направление се разработват предимно от хабилитирани преподаватели. Представените на одитната комисия учебни програми съдържат актуална (съгласно спецификата на съответната дисциплина) и добре представена библиографска справка, а част от тях са подписани от техните автори. Важно е да се отбележи, че преподавателският състав на ФФ на ПУ се стреми да обновява програмите по всяка дисциплина от одитираното професионално направление периодично, за да отговарят адекватно както на академичните цели, така и на компетенциите, които завършващите трябва да притежават съобразно изискванията на динамично развиващия се пазар на труда.

Одитната комисия констатира, че при създаване, актуализиране или оптимизиране на учебната документация се проучват добри практики в български и европейски университети. Разработването и актуализирането на учебните планове и програми за специалностите в образователно-квалификационна степен „магистър“ се осъществява на основата на постоянно проучване, сравнения и анализи на съответната документация на водещи университети в България. Анализът на учебната документация показва, че независимо от своята уникална визия и стратегия, обучението във Филологическия факултет се осъществява в рамките на стандартните за спецификата на обучение във Факултета общотеоретическа, специализирана и практическа подготовка, присъстващи и в учебните планове на сродни специалности както в български, така и във водещи университети в страни от ЕС и Азия: СУ, „Св. Климент Охридски“; ВТУ,, Св. Св. Кирил и Методий‘‘; ЮЗУ,, Неофит Рилски‘‘, ШУ „Епископ Константин Преславски“, НБУ; Университети в Париж, Страсбург, Дрезден, Гьотинген, Виена, Мадрид, Валядолид, Флоренция, Милано, Болоня, Атина, Солун, Истанбул, Прага, Бърно, Познан, Торун, Лавбъроу, Роухемптън, Трондхайм, Белград, Загреб, МДУ, СПДУ, Шънжън, Пекин и др.

***4.3. Преподавателски състав***

Обучението в ОКС „магистър“ по професионално направление 2.1. Филология във ФФ се извършва от високо квалифициран преподавателски състав, който осигурява качествено обучение и активна научноизследователска дейност. Академичният състав се подбира прецизно при спазване на ЗВО и Правилника за развитието на академичния състав на ПУ.

Квалификацията на академичния състав се преценява не само на етап първоначално назначаване, но и в последващи процедури за повишаване в академична длъжност, за придобиване на научна степен „доктор“ или „доктор на науките“ и за периодично атестиране. Повишаването в академична длъжност е сериозен атестат за квалификацията на академичния състав и гарантира качеството на предлаганата от факултета образователна услуга.

В магистърските програми на Филологическия факултет преподавателите са със съответстваща на дисциплините квалификация и изследователска активност. Като доказателства за научната и професионална компетентност на преподавателите от ФФ по проблематиката на професионалното направление могат да се посочат експертни участия, а именно: членства в редакционни колегии на списания; членства в научни мрежи и/или научни дружества; участия в експертни групи към НАОА; участие или ръководство на научни проекти.

Академичният състав на ФФ трайно е обвързан с *„основните принципи на университетската идея – успешна социализация на младите хора, критическо обновяване и предаване на научни, културни и исторически традиции и създаване на модели на публично гражданско поведение*“ – приоритети, заложени във всички програмни документи на Факултета.

Академичният състав на ФФ регулярно предоставя годишен научен отчет за своята научноизследователска и проектна дейност. Комисията по научна работа и проекти към ФФ анализира и обобщава данните според приетите Правила за отчитане на вътрешни проекти за научноизследователска дейност. Одитната комисия установи, че научните отчети на ФФ са публикувани и на специализирания сайт на Факултета. Информация за проектната дейност, участията в научни форуми, научни издания, участия в национални научни програми и други активности по научноизследователската работа на академичния състав на ФФ е публично достъпна в раздел „Наука“, както и като част от документацията на Комисията по научна дейност и проекти.

***4.4. Анкетни проучвания и връзка с потребителите на кадри***

Анкетирането във ФФ се извършва от КАПККО по предварително приет годишен график, публикуван на специализирания сайт на Факултета. От 2021 г. ФФ осигурява онлайн анкетиране, което работи успешно и понастоящем. Комисиите, обвързани с процеса на анкетиране и анализ на данните, изтъкват уместността и практическите ползи от този начин на регистрация на данни и последващото им обобщение и отчитат, че с въвеждането на онлайн анкетиране се повишава ефективността на процесите на анкетиране, регистрация и обработка на данните, както и на документиране на резултатите в приложените анализи, доклади и решения. Документираната информация се анализира периодично на заседания на отговорните звена и структури и се съхранява в архивите им.

Одитната комисия отбелязва, че във ФФ през одитирания период регулярно са провеждани анкетни проучвания сред студентите, потребителите на кадри и преподавателите. Резултатите от тях са коректно отразени и обобщени в анализи и доклади, които са подготвяни от КАПККО. Анализите и докладите са системно обсъждани на заседания на Факултетния съвет, както и на заседания на катедрите. На база на проведените дискусии и при заседанията на колективните органи на управление, своевременно се подготвят и вземат адекватни на конкретните ситуации управленски решения. На последващи заседания се дискутира ефективността от взетите решения и от предприетите мерки за повишаване качеството на обучение и на образователния продукт. Особено внимание се обръща на конкретните препоръки и предложения на заинтересованите групи за повишаване на качеството на обучение, включително и като база за разработване и актуализация на учебната документация и т.н.

ФФ полага усилия за получаване и обработка на актуална информация за реализацията на завършилите студенти. Одитната комисия получи доказателства за наличие на единна страница „Алумни“, на която се следи реализацията на възпитаниците на ФФ след дипломирането им. На тази страница е достъпен и специален формуляр за регистрация, който улеснява достъпа до информация. Освен това по катедри също има наличие на функционираща система за връзка с възпитаниците на Факултета (на страниците на катедрите фигурират списъци с изявени възпитаници на магистърските програми от ПН 2.1 Филология).

Факултетът разчита на обратната връзка чрез анкети, социални мрежи и връзка с работодатели. Член е на Българската асоциация за аутсорсинг. Държи близки контакти по раз-лични линии с потребители на кадри (сътрудничество в обучението, изследователската дейност и консултантска помощ). Развива дългогодишни партньорски отношения с административно-управленски структури, културно-образователни институции, средства за масова информация и международни професионални организации, неправителствени организации: Община Пловдив, Областна администрация-Пловдив, Дом на културата, ОКИ „Старинен Пловдив“, ОКИ „Столична библиотека“, НБ „Иван Вазов“, Европейска асоциация VIA LIGHT, Българо-немско дружество в Дрезден, РКИЦ – София, Фондация „Русский мир“, ХАНБАН и др., работещи в областта на образованието и културата.

Сътрудничеството се изразява в: (1) участие на студенти в стажове, летни програми, практически курсове; (2) изнасяне на публични лекции от представители на организациите и институциите; (3) извършване на подбор на студенти за постоянна работа; (4) осъвременяване на учебни планове и програми; (5) провеждане на специализирани лекции от преподаватели от ФФ в училища, културно-образователни институции, неправителствени организации и др.

Филологическият факултет има и сключени над 30 двустранни договори за сътрудничество с организации, институции и фирми, с които работи по Проект BG051PO001-3.3.07-0002 „Студентски практики“ по ОП „Развитие на човешките ресурси“.

В периода октомври-ноември 2022 г. се провежда специално допитване до представителите на работодателските организации (извън анкетните проучвания) по въпроси, свързани с оптимизиране на колаборацията между всички заинтересовани групи. След като бъдат обработени, резултатите ще бъдат публикувани на официалния сайт на ФФ.

***4.5. Форми на практическо обучение***

Във Филологическия факултет е създадена добра организация за включване на студенти в различни форми на практическо обучение. Практикуми по специалността фигурират в част от учебните планове на одитираните магистърски програми. Филологическият факултет има сключени договори за провеждане на практически стажове и летни практики в образователни, държавни, общински и културни институции.

***4.6. Студентска и преподавателска мобилност***

Във Филологическия факултет на ПУ се прилагат подробно разписани правила за функциониране на програмите за преподавателска и студентска мобилност, съобразени с общоуниверситетските и партньорските споразумения и нормативни рамки. Преподавателите и студентите във Факултета могат да реализират мобилности, финансирани от програмите Erasmus+, DAAD и CEEPUS. ФФ има сключени договори за мобилност по програма Еразъм+ с университети-партньори в Париж, Страсбург, Дрезден, Гьотинген, Виена, Мадрид, Валядо-лид, Флоренция, Милано, Болоня, Атина, Солун, Истанбул, Прага, Бърно, Познан, Торун, Лъфбъроу, Роухемптън, Трондхайм, Белград и Загреб.

По данни на Отдела за Международно сътрудничество ФФ заема едно от челните места по осъществена мобилност на студенти. Одитната комисия установи, че на специализирания сайт на ФФ редовно се обновява информация по повод множеството възможности за междуинституционално сътрудничество.

***4.7. Научноизследователска дейност на студентите***

Филологическият факултет осигурява и стимулира участието на обучаващите се магистри в специалностите от ПН 2.1. Филология в научноизследователската дейност. Привличането на обучаемите в научноизследователски и проектни дейности е заложено в Стратегия за развитие на образователната програма на ФФ за периода 2019-2023 г., в Регламент за участие на студентите и докторантите в научноизследователската дейност на Филологическия факултет, както и във всички обвързани нормативни документи на факултетно, институционално и държавно равнище. Одитната комисия установи, че факултетът прилага разнообразни практики за осигуряване на възможности за пълноценна научноизследователска работа на обучаемите и оповестяване на резултатите от нея. Студентите имат възможност да представят своите научни постижения на различни научни форуми като:

- Ежегодната филологическа конференция за студенти и докторанти, имаща над 20-годишна история.

- Академичните срещи, организирани от Лингвистичен клуб „Проф. Борис Симеонов“ към ФФ.

Трябва да се отбележи и това, че студентите са част от изследователски екипи, които работят по научноизследователски и образователни проекти.

***4.8. Изпитни комисии и процедури***

Процедурите по провеждане на семестриални и държавни изпити, както и по защитите на дипломните работи е съобразена с общоуниверситетската процедура за провеждане на държавни изпити и защити на дипломни работи. Специфичните изпитни процедури по отделните дисциплини се разработват от титулярите на дисциплините и са неразделна част от анотациите на учебните програми. Студентите се запознават с тях в началото на семестъра. Държавните изпитни комисии също изработват специфични процедури за проверка и оценка на знанията, прикрепени към съответните програми (конспекти) за държавен изпит. ФФ е разработил специален ресурс с наименование „Всичко за дипломанта“, който подпомага студентите при завършването им с дипломна работа. Ресурсът е осъществен в рамките на факултетен проект. В него са създадени възможности за информиране на студентите (настоящи и бъдещи дипломанти) за условията, административните процедури, теоретични и практически насоки и други аспекти за успешно написване и защита на дипломна работа. С публичен характер е и създаденият каталог от анотации на защитени дипломни работи от 2016 година насам. Като част от заданието на проекта са изработени и предложени за утвърждаване от ФС на ФФ редица документи (актуализиран правилник за разработка и защита на дипломна работа, анотационна карта, карта за рецензия, унифицирана титулна страница и др.).

Новите изисквания и образци са влезли в сила от учебна 2022-2023 година по решение (237/06.06.2022) на Факултетния съвет на ФФ.

***4.9. Система за атестиране на преподавателите***

Атестационните процедури във Филологическия факултет се провеждат от комисия по атестиране. В изпълнение на ЗВО, както и на институционалните и факултетни регламенти (Правилник за атестиране на ФФ от 2021 г., Правилник за устройството и дейността на ПУ „Паисий Хилендарски“ (приет на 16.04.2018 г., изменен на 23.04.2021 г., в сила от 01.05.2021 г.), академичният състав се атестира периодично въз основа на учебната дейност; научната активност; административните дейности и проучване на студентското мнение. Атестационната комисия към ФФ работи по приет и утвърден график, съгласуван с уведомителните писма от отдел УЧР на ПУ. За осигуряване на информация по критерий проучване на студентското мнение Комисията по атестиране и КАПККО осъществяват съвместни заседания, на които съставят списъци с приоритетни дисциплини в графика за анкетиране. Тази добра практика е въведена във ФФ на основата на споделената от колегите от БФ на ПУ добра практика.

Одитната комисия се запозна с графика за провеждане на одити през 2022 г. и установи, че през одитирания период са проведени осемнадесет процедури по атестиране, част от които са започнали през месец януари, а друга част – през месец март тази година.

***4.10. Спазване на етичните норми***

Във ФФ действа Комисия по етика, която работи съгласно националното законодателство, институционалните разпоредби, както и Регламент за реакция при неетични прояви във ФФ при ПУ „Паисий Хилендарски“.

Създадена е възможност за бърза реакция при сигнали от студенти относно жалби или проблеми от различен характер – учебни, етични и др. Одитната комисия констатира, че академичните правила и конкретните практики в учебния и научния процес на ФФ, както и реакцията, мерките и санкциите при неспазването им и некоректното отношение, са ясно огласени. Общият академичен климат във Филологическия факултет се базира на коректно поведение, взаимно уважение и равнопоставеност. Студентите се обучават в академична среда с доказана нетърпимост към всякакъв вид плагиатство или прояви на дискриминация чрез специализирани платформи за проверка на текстове.

През одитирания период във ФФ няма постъпили жалби към Комисията по етика. Сигнали и жалби от друг характер, постъпили към членовете на деканското ръководство, са разгледани своевременно, взети са мерки при необходимост и подателите са получили отговори.

***4.11. Външни оценки на учебната документация и анализ на резултатите от Рейтинговата система***

Външни оценки на учебната документация на одитираните магистърски програми от професионално направление 2.1. Филология са правени в рамките на периодичните планови процедури по програмна акредитация и следакредитационно наблюдение и контрол от страна на НАОА, както и при получаване на обратна връзка от потребители на кадри. При последната програмна акредитация на професионално направление 2.1. Филология ПКХНИ оценява високо ( оценка 9.12) обучението, което ФФ извършва в ОКС „магистър“. Всички магистърски програми получават акредитация за максималния срок, предвиден в ЗВО, а одобреният капацитет е от 750 студенти.

Академичният състав на ФФ е запознат с позицията на професионалното направление в рейтинговата система, а понастоящем резултатите от нея са в процес на обработка.

**4. ИЗВОДИ И ПРЕПОРЪКИ**

От извършените дейности по вътрешния одит на магистърските програми от професионално направление 2.1 Филология във Филологическия факултет на ПУ „Паисий Хилендарски“ и направените оценки от одитната комисия могат да бъдат формулирани следните **обобщени изводи**:

* Документацията по СУК, както и необходимите вътрешни правилници и правила за осъществяване на дейността на проверяваното звено, са на разположение на всички заинтересовани лица не само физически във Факултета, а и дигитално – чрез специализирания сайт на звеното.
* Преподавателите и служителите в отделните звена на Филологическия факултет са запознати с изискванията на документацията на СУК и с произтичащите от тях права, задължения и отговорности.
* Мненията и предложенията на заинтересованите групи по отношение на организацията и качеството на учебния процес са надлежно документирани в доклади, анализи, отчети, протоколи, както и в подкрепящи писма, отзиви и други.

*Комисията от вътрешни одитори намира за уместно да се подчертаят конкретни* ***добри практики****, които са установени във Филологическия факултет на ПУ „П. Хилендарски“, а именно:*

* Във ФФ е разработен и се използва специален ресурс с наименование „Всичко за дипломанта“, който подпомага студентите при завършването им с дипломна работа. В него са създадени възможности за информиране на студентите (настоящи и бъдещи дипломанти) за условията, административните процедури, теоретични и практически насоки и други аспекти за успешно написване и защита на дипломна работа. С публичен характер е и създаденият каталог от анотации на защитени дипломни работи.
* Прави впечатление, че всички документи, както и указания, необходими за процеса по атестиране на академичния състав на Филологическия факултет са много добре представени на специализирания сайт на звеното. Публикуваните детайлни разяснения дават възможност на колегите, на които им предстои атестационна процедура, да организират в кратки срокове всички материали и придружаващите ги административни документи.

*В хода на одитната процедура Комисията идентифицирана и* ***зони за подобрения*** *в следните направления:*

* Като цяло учебните планове на магистърските програми от професионално направление 2.1. Филология са представени по подходящ начин. Въпреки това е възможна конкретна оптимизация в следните три аспекта: (1) добре би било по всяка от магистърските програми учебните планове да се приведат в единен формат; (2) във всички учебни планове на магистърските програми избираемите и факултативните дисциплини да се допълнят с нови и да се представят в отделен списък по подходящ начин към конкретния план; (3) във всички учебни планове, в които е заложено практическо обучение (учебни практики, практически стажове и др.), да се посочат хорариумът часове и броят кредити.
* Одитната комисия установи, че във ФФ няма установена практика учебните програми по конкретните дисциплини, присъстващи в учебните планове на магистърските програми, да се подписват задължително от техните автори. В този случай е препоръчително те да бъдат придружени с информация за номера/датата на протоколите от катедрени и
факултетни съвети, на които тези програми са били гласувани и приети.

Председател на Комисията от вътрешни одитори: ………………………………..………..

(подпис)

Членове: 1. ………………………………………..

(подпис)

2. ………………………………………..

(подпис)

 3. ………………………………………..

(подпис)

Запознати с доклада:

1. **Ректор:** …………………………………………

 (подпис)

1. **Зам.- ректор**: ……………………………………

 (подпис)

1. **Декан**: ……………………………………………

 (подпис)